
58 DR.31.3.2010 

 
enam bulan sekali dan seperti dimaklumkan bahawa 31 Disember 2015, maka 
tamatlah AP untuk kenderaan terpakai ataupun AP terbuka. Jadi ada lima tahun 
lagi untuk syarikat-syarikat ini mempelbagaikan perniagaan mereka.   

Saya dimaklumkan bahawa setakat ini daripada 1998, lima syarikat 
memang mempunyai perniagaan yang pelbagai, sudah berjaya menepati 
matlamat kerajaan.  Kerajaan bermatlamat menyediakan kemudahan-kemudahan 
ini, membolehkan syarikat-syarikat ini membangunkan keupayaan menjadi besar 
dan berjaya. Daripada 1998, lima telah berjaya mempelbagaikan aktivitinya. 
Sebanyak 60% lagi selain daripada menjalankan perniagaan AP juga mempunyai 
perniagaan jualan kereta yang lain. Jadi secara umumnya, syarikat-syarikat ini 
telah berjaya untuk menjadi usahawan bumiputera.  Jadi setakat inilah berkaitan 
dengan AP.   

Seterusnya, Yang Berhormat Pasir Mas ada membangkitkan tentang 
RM10,000 dalam Dewan yang mulia ini semasa membentangkan Belanjawan 
2010. Yang Berhormat Perdana Menteri merangkap Menteri Kewangan 
mengumumkan bahawa setiap AP akan dikenakan bayaran sebanyak RM10,000. 
Ini adalah dilaksanakan setelah kita menjalankan kajian dan wang yang dikutip ini 
juga adalah untuk faedah mereka. Kita akan tubuhkan satu dana automotif, untuk 
membangun, untuk mempelbagaikan perniagaan pemegang-pemegang AP ini.   

Saya hendak maklumkan bahawa setakat ini, pada 25 Mac 2010 - RM42.3 
juta telah dikutip berbanding dengan anggaran belanjawan sebanyak RM300 juta. 
Saya ingin maklumkan bahawa ada permohonan daripada pemegang-pemegang 
AP ini supaya kita meringankan sedikit beban mereka dari segi cash flow.  Maka, 
kerajaan sudah bersetuju secara prinsip untuk membolehkan mereka bayar 
RM10,000 ini dalam ansuran. Akan tetapi hendaklah diselesaikan dalam tahun ini 
juga.  Jadi itu cadangan Yang Berhormat Pasir Mas dan cadangan ini sedang kita 
muktamadkan untuk pelaksanaan bagi meringankan, untuk mengurangkan 
masalah cash flow yang mungkin beberapa syarikat ini hadapi. 

Tuan Mohd. Yusmadi bin Mohd. Yusoff [Balik Pulau]: Yang Berhormat, 
sedikit mengenai AP. Saya mohon pertimbangan dan penjelasan Yang Berhormat 
kerana ada satu kajian mengatakan. Sekiranya AP untuk motosikal berkuasa 
tinggi, 250cc ke atas yang second hand dikeluarkan, untuk dibawa masuk motor-
motor itu dan boleh dijual dengan harga yang murah. Ia sedikit sebanyak akan 
menyelesaikan permasalahan mat rempit kerana dikatakan mat rempit-mat rempit 
ini tidak mempunyai wang untuk beli motor berkuasa tinggi.   

Mereka juga mengidamkan lifestyle yang lebih selamat, yang lebih sesuai 
dengan masyarakat. Ada mencadangkan agar AP membawa masuk motor yang 
ber c.c. lebih tinggi yang mana sukar untuk hendak di wheelie, mengganggu di 
jalan raya dipertimbangkan. Ada satu kajian dibuat oleh satu badan. Saya rasa 
mungkin boleh diperhalusi kerana sehingga sekarang permasalahan mat rempit ini 
gagal ditangani dengan sebaiknya. Ini mungkin salah satu perkara yang dapat 
dikaji.   

Dato' Mustapa Mohamed: Yang Berhormat Balik Pulau, AP untuk 
motosikal berkuasa kuda tinggi memang dibenarkan cuma bilangannya dihadkan 
untuk makluman Yang Berhormat.  Seterusnya saya kembali kepada Yang 
Berhormat Kinabatangan dan Yang Berhormat Johor Bahru yang menyentuh 
mengenai pentadbiran lesen AP bahan makanan serta monopoli dalam pemberian 
AP gula. Tadi disebut oleh Yang Berhormat Kinabatangan mengenai gandum, 
rakan saya akan menjawabnya.   



enam bulan sekali dan seperti dimaklumkan bahawa 31 Disember 2015, maka tamatlah AP untuk kenderaan terpakai ataupun AP terbuka. Jadi ada lima tahun lagi untuk syarikat-syarikat ini mempelbagaikan perniagaan mereka. Saya dimaklumkan bahawa setakat ini daripada 1998, lima syarikat memang mempunyai perniagaan yang pelbagai, sudah berjaya menepati matlamat kerajaan. Kerajaan bermatlamat menyediakan kemudahan-kemudahan ini, membolehkan syarikat-syarikat ini membangunkan keupayaan menjadi besar dan berjaya. Daripada 1998, lima telah berjaya mempelbagaikan aktivitinya. Sebanyak 60% lagi selain daripada menjalankan perniagaan AP juga mempunyai perniagaan jualan kereta yang lain. Jadi secara umumnya, syarikat-syarikat ini telah berjaya untuk menjadi usahawan bumiputera. Jadi setakat inilah berkaitan dengan AP. Seterusnya, Yang Berhormat Pasir Mas ada membangkitkan tentang RM10,000 dalam Dewan yang mulia ini semasa membentangkan Belanjawan 2010. Yang Berhormat Perdana Menteri merangkap Menteri Kewangan mengumumkan bahawa setiap AP akan dikenakan bayaran sebanyak RM10,000. Ini adalah dilaksanakan setelah kita menjalankan kajian dan wang yang dikutip ini juga adalah untuk faedah mereka. Kita akan tubuhkan satu dana automotif, untuk membangun, untuk mempelbagaikan perniagaan pemegang-pemegang AP ini. Saya hendak maklumkan bahawa setakat ini, pada 25 Mac 2010- RM42.3 juta telah dikutip berbanding dengan anggaran belanjawan sebanyak RM300 juta. Saya ingin maklumkan bahawa ada permohonan daripada pemegang-pemegang AP ini supaya kita meringankan sedikit beban mereka dari segi cash flow. Maka, kerajaan sudah bersetuju secara prinsip untuk membolehkan mereka bayar RM10,000 ini dalam ansuran. Akan tetapi hendaklah diselesaikan dalam tahun ini juga. Jadi itu cadangan Yang Berhormat Pasir Mas dan cadangan ini sedang kita muktamadkan untuk pelaksanaan bagi meringankan, untuk mengurangkan masalah cash flow yang mungkin beberapa syarikat ini hadapi. Tuan Mohd. Yusmadi bin Mohd. Yusoff [Balik Pulau]: Yang Berhormat, sedikit mengenai AP. Saya mohon pertimbangan dan penjelasan Yang Berhormat kerana ada satu kajian mengatakan. Sekiranya AP untuk motosikal berkuasa tinggi, 250cc ke atas yang second hand dikeluarkan, untuk dibawa masuk motor- motor itu dan boleh dijual dengan harga yang murah. Ia sedikit sebanyak akan menyelesaikan permasalahan mat rempit kerana dikatakan mat rempit-mat rempit ini tidak mempunyai wang untuk beli motor berkuasa tinggi. Mereka juga mengidamkan lifestyle yang lebih selamat, yang lebih sesuai dengan masyarakat. Ada mencadangkan agar AP membawa masuk motor yang ber c.c. lebih tinggi yang mana sukar untuk hendak di wheelie, mengganggu di jalan raya dipertimbangkan. Ada satu kajian dibuat oleh satu badan. Saya rasa mungkin boleh diperhalusi kerana sehingga sekarang permasalahan mat rempit ini gagal ditangani dengan sebaiknya. Ini mungkin salah satu perkara yang dapat dikaji. Dato' Mustapa Mohamed: Yang Berhormat Balik Pulau, AP untuk motosikal berkuasa kuda tinggi memang dibenarkan cuma bilangannya dihadkan untuk makluman Yang Berhormat. Seterusnya saya kembali kepada Yang Berhormat Kinabatangan dan Yang Berhormat Johor Bahru yang menyentuh mengenai pentadbiran lesen AP bahan makanan serta monopoli dalam pemberian AP gula. Tadi disebut oleh Yang Berhormat Kinabatangan mengenai gandum, rakan saya akan menjawabnya.